Astana

Astana adolah ibu kota nagara Kazakhstan nan talatak di tapi Sungai Ishim di bagian utara-tangah nagara. Pado pakiroan rasmi tahun 2022, panduduaknyo bajumlah 1.350.228 jiwa, manjadiannyo kota tagadang kaduo sasudah Almaty, ibu kota lamo. Iko adolah pusek pamarentahan, ekonomi, jo budaya nagara. Baabaik-abaik nan lampau, pamukiman Bozok alah ado di wilayah nan manjadi Astana moderen. Iko marupokan pamukiman gadang pado abaik ka-12 hinggo 14 M. Pado tahun 1830, pamukiman Akmoly didirian di dakek Sungai Ishim sabagai pusek okrug, jo di tahun 1832 bastatus kota jo diagiah namo Akmolinsk. Kota tu manjadi ibu kota Kazakhstan pado tahun 1997, sajak tu kota ko tumbuah jo bakambang sacaro ekonomi manjadi salah ciek kota paliang moderen di Asia Tangah. Namonyo manjadi Astana pado tahun 2022 nan alah baubah-ubah babarapo kali dalam sijarahnyo. Rujuakan